
Na osnovu člana 42. Pravilnika o izboru korisnika Projekta “RE!INTEGRACIJA II – Dalja podrška održivoj (re)integraciji povratnika u Srbiji”, Komisija za izbor korisnika Projekta, raspisuje:
DRUGI JAVNI POZIV
ZA IZBOR KORISNIKA ZA PODRŠKU KROZ OBEZBEĐIVANJE BIZNIS TRENINGA I RAZVOJ BIZNIS PLANOVA, DODELU SUBVENCIJA ZA SAMOZAPOŠLJAVANJE KROZ NABAVKU MAŠINA, OPREME I REPROMATERIJALA ZA OTPOČINJANJE SPOSTVENOG POSLA I MENTORSKU PODRŠKU, POSLOVNO SAVETOVANJE I MONITORING 
Ovaj Javni poziv objavljen je u okviru projekta “RE!INTEGRACIJA II – Dalja podrška održivoj (re)integraciji povratnika u Srbiji”,  u okviru Mere A – Ekonomska podrška - Komponenta  SAMOZAPOŠLJAVANJE , finansiranom od strane Saveznog ministarstva za ekonomsku saradnju i razvoj Savezne Republike Nemačke (BMZ)
Podrška u okviru Mere A – Ekonomska podrška - Komponenta SAMOZAPOŠLJAVANJE  - PRVI JAVNI POZIV obuhvata:
a) Biznis treninge, odnosno treninge za otpočinjanje sopstvenog posla, u okviru kojeg će svaki izabrani korisnik razviti individualni biznis plan,
b) Subvencije za samozapošljavanje za nabavku mašina, opreme i repromaterijala za otpočinjanje sopstvenog posla u skladu sa individualnim biznis planom,
c) Mentorska podrška u biznisu, poslovno savetovanje i monitoring.
Subvencije za samozapošljavanje odobravaju se u formi donacije mašina, alata i opreme za rad i repromaterijala navedenim u biznis planu u iznosu do 3.000,00 evra (sa uračunatim PDV-om) po aktuelnom projektnom kursu dinara na dan predaje biznis plana. 
Pravo na podršku u okviru Projekta imaju svi podnosioci prijava pod jednakim uslovima, a prema uslovima i kriterijumima utvrđenim Pravilnikom i ovim Javnim pozivom. 
Pravo na podršku u okviru Mere A – Ekonomska podrška – Komponenta SAMOZAPOŠLJAVANJE, imaju povratnici i članovi njihovih porodičnih domaćinstava, koji imaju prebivalište na teritoriji grada Kruševca, kao i druga lica- pripadnici teže zapošljivih grupa i članovi njihovih porodičnih domaćinstava koja imaju prebivalište na teritoriji jedne od korisničkih opština, a koji se nalaze u socio-ekonomskoj potrebi i podrška im je neophodna za poboljšanje njihovih uslova života u skladu sa Konačnim listama korisnika za Meru 2  - Ekonomska podrška – Komponeta SAMOZAPOŠLJAVANJE.
Podrška krajnjim korisnicima raspoređivaće se na način da najmanje 50% podrške bude namenjeno povratnicima sa teritorija tri korisničke opštine, ukoliko postoji potreban broj prijavljenih povratnika, dok će najviše 50% podrške biti pruženo drugim korisnicima sa teritorije korisničkih opština. 
Povratnici u smislu ovog Pravilnika su osobe koje su boravile u Nemačkoj ili trećoj zemlji u neturističke svrhe sa namerom dugoročnog boravka (azil, posao, studije, stručno usavršavanje) i koje su se dobrovoljno ili nenamerno vratile u svoju zemlju porekla. Trajanje boravka u inostranstvu nije definisano, niti datum povratka. Izraz „treća zemlja“ odnosi se na obe, evropske i neevropske države (npr. Pakistan sa velikim brojem afganistanskih izbeglica). Ako je povratnik boravio u Nemačkoj i u trećoj zemlji, smatra se „povratnikom iz Nemačke“. Osim ako boravak u trećoj zemlji očigledno ne nadmašuje dužinu i vremensku blizinu boravka u Nemačkoj (npr. boravak u Nemačkoj pre 10 godina, povratak iz Italije pre šest meseci).
Porodično domaćinstvo u smislu ovog Pravilnika čine roditelji, odnosno staratelji, hranitelji, usvojitelji i deca, kao i srodnici u pravoj liniji, a u pobočnoj do drugog stepena srodstva, pod uslovom da žive u zajedničkom domaćinstvu. Zajedničko domaćinstvo jeste zajednica življenja, privređivanja i trošenja sredstava.
Pripadnici drugih teže zapošljivih grupa u smislu ovog Pravilnika се smatraju mladi do 30 godina života, viškovi zaposlenih, stariji od 50 godina, lica bez kvalifikacija i niskokvalifikovani, osobe sa invaliditetom, Romi, radno sposobni korisnici novčane socijalne pomoći, dugoročno nezaposleni (na evidenciji duže od 12 meseci, a posebno nezaposlena lica koja traže posao duže od 18 meseci), mladi u domskom smeštaju, mladi u hraniteljskim porodicama, mladi u starateljskim porodicama. 
Pripadnicima romske nacionalne manjine u smislu ovog Pravilnika se smatraju osobe koje se dobrovoljno i samostalno izjasne da se smatraju pripadnikom/com romske nacionalne manjine. 
Bez obzira na primenjene kriterijume za selektovanje kompletnih prijava na javne pozive, u okviru projekta mora biti podržano 40% žena u svakoj od komponenti projekta. 
Konačne liste korisnika za Meru 2 – Ekonomska podrška – Komponenta SAMOZAPOŠLJAVANJE donosi Komisija u skladu sa Prijavom lica i proverom podnete dokumentacije pod uslovima, kriterijumima i merilima definisanim ovim Pravilnikom.
Komisija će proces selekcije prijavljenih korisnika u okviru Mere 2 – Ekonomska podrška – Komponenta SAMOZAPOŠLJAVANJE, izvršiti u sledljivom postupku, na sledeći način:
1. Izbor najmanje 20 korisnika za podršku kroz obezbeđivanje biznis treninga, odnosno treninga za otpočinjanje sopstvenog posla, u okviru kojeg će svaki izabrani korisnik razviti individualni biznis plan.
2. Izbor 10 korisnika za dodelu subvencija za samozapošljavanje kroz nabavku mašina, opreme i repromaterijala za otpočinjanje sopstvenog posla u skladu sa individualnim biznis planom i mentorsku podršku u biznisu, poslovno savetovanje i monitoring.
Potrebna dokumentacija za podnošenje Prijave na Javni poziv za izbor korisnika projekta „RE!NTEGRACIJA - Podrška održivoj (re)integraciji povratnika u Srbiji” za Meru 2 – Ekonomska podrška – Komponenta SAMOZAPOŠLJAVANJE:
· Saglasnost za obradu podataka o ličnosti;
· Popunjen prijavni obrazac;
· Fotokopija lične karte;
· Dokaz o povratničkom statusu ili Izjava da su povratnici (za aplikante koji pripadaju povratničkoj populaciji);
· Izjava o pripadnosti romskoj nacionalnoj manjini za pripadnike ove manjine;
· Potvrda NSZ da su nezaposleni (ili izjava da su nezaposleni ukoliko se ne nalaze na evidenciji NSZ), za aplikante koji su nezaposleni.
Komisija ima pravo da izvrši terenski obilazak potencijalnog korisnika i traži i druge dokaze relevantne za odlučivanje o prijavi podnosioca pisanim putem kada je uočeno da je to neophodno za evaluaciju prijave. 
U slučaju nepotpunih prijava, Komisija ima pravo da pisanim zahtevom za dopunu dokumentacije od podnosioca nepotpune prijave traži dopunu dokumentacije u roku od 8 dana od dana razmatranja prijave, a u skladu sa načelom poučavanja neuke stranke i u najboljem interesu korisnika.
Korisnik je dužan da blagovremeno dostavi odgovarajuću dokumentaciju u skladu sa zahtevom u roku od 8 dana od dana prijema zahteva. U suprotnom, Komisija odlukom odbacuje njegovu prijavu na koju ima pravo žalbe Upravnom odboru IDC-a, preko Komsije, u roku od 8 dana od prijema odluke o odbacivanju.
Izbor najmanje 20 korisnika za podršku kroz obezbeđivanje biznis treninga, odnosno treninga za otpočinjanje sopstvenog posla, u okviru kojeg će svaki izabrani korisnik razviti individualni biznis plan, sprovešće se u skladu sa sledećim kriterijumima: 

	BODOVNA LISTA – Izbor najmanje 20 korisnika za podršku kroz obezbeđivanje biznis treninga, odnosno treninga za otpočinjanje sopstvenog posla, u okviru kojeg će svaki izabrani korisnik razviti individualni biznis plan

	Kriterijumi
	Broj bodova

	1. Delatnost u kojoj je izražena namera otpočinjanja sopstvenog posla

	Proizvodnja 
	15

	Usluga
	10

	Trgovina
	5

	2. Kategorija teže zapošljivog stanovništva

	Povratnici
	25

	Pripadnici romske nacionalne manjine
	15

	Pripadnici drugih društvenih grupa
	10

	3. Osoba ženskog pola, pripadnica teže zapošljivih kategorija definisanih ovim pravilnikom
	10

	4. Planirana registracija privredne delatnosti
	20

	5. Podnosilac prijave nezaposleno lice
	10



Ako dva ili više lica i porodičnih domaćinstava imaju isti broj bodova, prednost ima lice ili porodično domaćinstvo koje ima veći broj bodova po sledećem prioritetu o kojima Komisija naknadno traži dokaze:

1. Socio-ekonomska ugroženost
Prihodi po članu porodice ne prelaze iznos nivoa socijalne sigurnosti za jednočlanu porodicu po propisima iz socijalne zaštite uvećan za 20 procenata.
Dokazuje se: izjavom ili potvrdom nadležnih organa u zavisnosti od pojedinačnog slučaja. 
2. Samohrani roditelj
Samohrani roditelj, jeste roditelj koji sa decom rođenom u braku ili van braka živi u nepotpunoj porodici odnosno ako je drugi roditelj preminuo, nepoznat ili ako mu je nepoznato prebivalište, odnosno boravište duže od šest meseci, a očigledno je napustio dete i kada drugi roditelj ne učestvuje ili nedovoljno učestvuje u izdržavanju deteta.
Detetom se smatra dete starosti do 18 godina odnosno starosti do 26 godina ako je na redovnom školovanju.
Dokazuje se: Roditelj daje izjavu da se neposredno brine o detetu i da samostalno obezbeđuje sredstva za izdržavanje deteta, da u međuvremenu nije zasnovao bračnu ili vanbračnu zajednicu, da drugi roditelj nedovoljno učestvuje, odnosno učestvuje iznosom manjim od 50% od nadoknade koja je predviđena za izdržavanje deteta na porodičnom smeštaju.
3. Porodično domaćinstvo koje ima dete sa smetnjama u razvoju
Stepen ometenosti u razvoju dokazuje se rešenjem nadležnog organa koje je postalo konačno do dana isteka roka za prijavljivanje na javni poziv ili odlukom suda o lišenju poslovne sposobnosti ili produženju roditeljskog prava.
4. Porodično domaćinstvo koje ima teško bolesnog člana i/ili člana sa telesnim oštećenjima
Porodično domaćinstvo sa teško bolesnim članom (maligne bolesti i intrakranijalni tumori; hemofilija, teške bolesti krvi koje imaju progresivan tok; insulin zavisni dijabetes melitus (sa sekundarnim komplikacijama retinopatija, nefropatija, neuropatija); multirezistentna tuberkuloza; sistemske autoimune bolesti u odmakloj fazi i/ili sa multisistemskom disfunkcijom; genetske bolesti koje imaju progresivni tok i/ili uzrokuju težak poremećaj metabolizma; hronične psihoze sa nepotpunim remisijama i trajnim izmenama ličnosti; epilepsija sa teškim psihičkim promenama; terminalna bubrežna insuficijencija, na dijalizi i posle transplantacije; progresivna neuromišićna oboljenja; teško trajno oštećenje plućne ventilacije sa hroničnom respiratornom insuficijencijom koja ispunjava kriterijume za dugotrajnu oksigenu terapiju; teške urođene i stečene srčane mane sa teškim oštećenjem srčane funkcije (ehokardiografski ili drugim metodama utvrđena EF manje od 30% ili 40%), druge bolesti srca sa teškim oštećenjem srčane funkcije (EF manje od 30%); bolesti koje dovode do trajnog oštećenja funkcije jetre teškog stepena (portalna hipertenzija, ascites, variksni ezofagusa) i stanja posle transplatacije jetre; težak oblik bronhijalne astme, nekontrolisana, perzistentna i pored redovne terapije; drugi teški oblici bolesti koje dovode do trajno narušenog zdravstvenog stanja.
Zdravstveno stanje se dokazuje mišljenjem odnosno izveštajem zdravstvene ustanove u kojoj je postavljena dijagnoza i/ili u kojoj se leči sa potpisom lekara odgovarajuće specijalnosti.
5. Žrtve porodičnog nasilja
Žrtva porodičnog nasilja je lice koje je preživelo akt fizičkog, seksualnog, psihičkog ili ekonomskog nasilja učinioca prema licu sa kojim se učinilac nalazi u sadašnjem ili ranijem bračnom ili vanbračnom ili partnerskom odnosu ili prema licu sa kojim je krvni srodnik u pravoj liniji, a u pobočnoj liniji do drugog stepena ili sa kojim je srodnik po tazbini do drugog stepena ili kome je usvojitelj, usvojenik, hranjenik ili hranitelj ili prema drugom licu sa kojim živi ili je živeo u zajedničkom domaćinstvu.
Dokazuje se sudskom presudom presudom ili izveštajem Centra za socijalni rad za člana porodice žrtvu seksualnog/porodičnog nasilja. 
6. Porodično domaćinstvo koje ima decu na školovanju
Dokazuje se potvrdom ili izjavom o školovanju.
Komisija utvrđuje Preliminarnu listu korisnika za podršku kroz obezbeđivanje biznis treninga i razvoj biznis planova 
Na Preliminarnu listu korisnika za podršku kroz obezbeđivanje biznis treninga i razvoj biznis planova, podnosilac prijave može da uloži prigovor Komisiji, u pisanoj formi, u roku od 8 dana od dana isticanja preliminarnih lista na zvaničnom sajtu Projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Prigovor mora da sadrži: ime, prezime i adresu podnosioca prigovora, razloge zbog kojih se prigovor izjavljuje i potpis podnosioca prigovora.
Prigovor se podnosi predajom pismenog podneska Komisiji preko Gradske uprave grada Kruševca, Odeljenja za poslove odbrane i vanredne situacije, Čupićeva 13, Kruševac.
O osnovanosti prigovora Komisija odlučuje u skladu sa odredbama ovog Pravilnika i na osnovu podataka navedenih u prigovoru, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, a u roku od 8 dana od dana prijema prigovora.
Nakon razmatranja osnovanosti eventualnih prigovora, Komisija donosi Odluku o prigovoru i istu dostavlja poštanskim putem podnosiocu prigovora u roku od 3 dana od dana kada je Odluka o prigovoru doneta. 
Nakon gore pomenutog roka, i razmatranja eventualnih prigovora od strane podnosilaca prijava, Komisija objavljuje Konačnu listu korisnika za podršku kroz obezbeđivanje biznis treninga i razvoj biznis plan i donosi Odluku o dodeli podrške kroz obezbeđivanje biznis treninga, i razvoj biznis plana.
Na Konačnu listu korisnika za podršku kroz obezbeđivanje biznis treninga i razvoj biznis plana plana i Odluku o dodeli podrške kroz obezbeđivanje biznis treninga, i razvoj biznis plana, podnosilac prijave može uložiti žalbu Upravnom odboru IDC-a, u roku od 8 dana od objavljivanja Konačne liste na zvaničnom sajtu projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Žalba mora da sadrži: ime, prezime i adresu podnosioca žalbe, razloge zbog kojih se žalba izjavljuje i potpis podnosioca žalbe.
Žalba se podnosi predajom pismenog podneska Upravnom odboru IDC-a, preko kancelarije IDC-a u Beogradu, Ul. Milana Rakića 65a, 11 000 Beograd, lično ili poštom. 
O osnovanosti žalbe Upravni odbor IDC-a odlučuje u skladu sa odredbama ovog Pravilnika i na osnovu podataka navedenih u žalbi, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, kao i izveštaja Komisije o postupku izbora korisnika. O žalbi se donosi odluka koja se poštanskim putem dostavlja podnosiocu u roku od 3 dana od dana donošenja.
Izbor 10 korisnika za dodelu subvencija za samozapošljavanje kroz nabavku mašina, opreme i repromaterijala za otpočinjanje sopstvenog posla u skladu sa individualnim biznis planom izvršiće se na osnovu sertifikata o uspešnom pohađanju obuka za otpočinjanje posla i na bazi procene individualnih biznis planova. 
Korisnici koji uspešno prođu obuke za otpočinjanje sopstvenog posla predaju individualne biznis planove Komisiji u roku od 7 dana od datuma završetka poslednje obuke.
Komisija u svakom trenutku može doneti odluku da izvrši terensku kontrolu korisnika i utvrdi tačnosti navode iz prijave. Ukoliko se utvrdi da navodi iz prijave nisu tačni, Komisija može eliminisati podnosioca prijave. 
Ocena biznis planova biće urađena na bazi sledećih kriterijuma:
	



	
BODOVNA LISTA ZA OCENU BIZNIS PLANA


	Kriterijum
	Kategorija
	Bodova

	Ocena biznis plana


	Jasno definisana poslovna ideja/predlog 
(dat jasan pregled plana aktivnosti; obuhvata kratak opis svakog narednog segmenta plana/aktivnosti; pokazuje potencijal za otvaranje radnih mesta i generisanje prihoda, unapređenje kapaciteta podnosioca prijave, jasno definisani ciljevi, ostvarivost poduhvata)

	ne ispunjava uslove
	0

	
	
	loše
	1

	
	
	prihvatljivo
	5

	
	
	dobro
	10

	
	
	vrlo dobro
	15

	
	
	odlično
	20

	
	Analiza tržišta 
(ključne karakteristike i potrebe ciljnog/ih tržišta su identifikovane; procenjen je konkurentni ambijent; prikazano je tržišno prihvatanje proizvoda ili usluge)

	ne ispunjava uslove
	0

	
	
	loše
	1

	
	
	prihvatljivo
	5

	
	
	dobro
	10

	
	
	vrlo dobro
	15

	
	
	odlično
	20

	
	Operativna strategija 
(obuhvata marketinšku, proizvodnu, kadrovsku, administrativnu i finansijsku strategiju)

	ne ispunjava uslove
	0

	
	
	loše
	1

	
	
	prihvatljivo
	5

	
	
	dobro
	10

	
	
	vrlo dobro
	15

	
	
	odlično
	20

	
	Finansijski kapacitet Podnosioca prijave i sposobnost da realizuje aktivnosti u okviru zahtevanih sredstava 
	ne ispunjava uslove
	0

	
	
	loše
	1

	
	
	prihvatljivo
	5

	
	
	dobro
	10

	
	
	vrlo dobro
	15

	
	
	odlično
	20

	
	Stepen ostvarivosti projektnih ciljeva opisanih u poslovnom (biznis planu) Podnosioca prijave 
	loše
	1

	
	
	prihvatljivo
	5

	
	
	dobro
	10

	
	
	vrlo dobro
	15

	
	
	odlično 

	20

	Maksimalan broj bodova: 

	100



[bookmark: _GoBack]Korisnik koji ostvari pravo na subvenciju za samozapošljavanje, u skladu sa ovim Pravilnikom, i koji je bodovan po osnovu kriterijuma 4. Planirana registracija privredne delatnosti, iz člana 10, stav 1 ovog Pravilnika, u obavezi je da registruje privrednu delatnost u skladu sa Zakonom o privrednim društvima i obavlja registrovanu delatnost i izmiruje obaveze po osnovu doprinosa za obavezno socijalno osiguranje najmanje 12 meseci, počev od dana otpočinjanja obavljanja delatnosti.
Pravo na subvenciju može se ostvariti i udruživanjem više korisnika, osnivanjem privrednog društva radi samozapošljavanja. Ukoliko se više korisnika udruži, u skladu sa ovim Pravilnikom, svako lice pojedinačno podnosi zahtev za subvenciju za samozapošljavanje i ostvarivanje prava na subvenciju.
Lice koje je bodovano po osnovu kriterijuma 4. Planirana registracija privredne delatnosti, iz člana 10, stav 1, je u obavezi da registruje, odnosno otpočne obavljanje registrovane delatnosti nakon donete odluke, a najkasnije dva meseca od isporuke opreme nabavljene kroz dodeljenu subvenciju.
Lice koje je bodovano po osnovu kriterijuma 4. Planirana registracija privredne delatnosti, u roku od dva meseca od dana isporuke opreme nabavljene kroz dodeljenu subvenciju, u obavezi je da Projektnom timu dostavi:
· fotokopija rešenja nadležnog organa o upisu u registar, ukoliko nije registrovan u APR;
· fotokopija potvrde o izvršenoj registraciji kod Poreske uprave (obrazac REG);
· fotokopija potvrde o izvršenoj prijavi na obavezno socijalno osiguranje;
· fotokopija kartona deponovanih potpisa kod poslovne banke;
Korisnik subvencije za samozapošljavanje, koji je bodovan po osnovu kriterijuma 4. Planirana registracija privredne delatnosti, iz člana 10, stav 1 ovog Pravilnika, dužan je da:
· obavlja registrovanu delatnost i izmiruje obaveze po osnovu doprinosa za obavezno socijalno osiguranje najmanje 12 meseci, počev od dana otpočinjanja obavljanja delatnosti;
· omogući praćenje realizacije i dostavi dokaze o realizaciji ugovorne obaveze Komisiji i
· obavesti Komisiju o svim promenama koje su od značaja za realizaciju ugovora, u roku od 8 dana od dana nastanka promene.
U slučaju neispunjenja ili delimičnog ispunjenja obaveza iz ugovora, korisnik subvencije je u obavezi da vrati ceo ili srazmerni iznos isplaćenih sredstava uvećan za zakonsku zateznu kamatu.
Korisnik subvencije za samozapošljavanje, koji nije bodovan po osnovu kriterijuma 4. Planirana registracija privredne delatnosti, iz člana 10, stav 1, ovog Pravilnika, dužan je da se prema doniranoj opremi, mašinama i repromaterijalima odnosi sa pažnjom dobrog domaćina, da istu koristi za realizaciju svog biznis plana i ne otuđi u roku od 2 godine od datuma potpisivanja ugovora dodeli subvencije za samozapošljavanje. 
Komisija utvrđuje Preliminarnu listu korisnika za dodelu subvencija za samozapošljavanje kroz nabavku mašina, opreme i repromaterijala za otpočinjanje sopstvenog i mentorsku podršku u biznisu, poslovno savetovanje i monitoring.
Na Preliminarnu listu korisnika za dodelu subvencija za samozapošljavanje kroz nabavku mašina, opreme i repromaterijala za otpočinjanje sopstvenog i mentorsku podršku u biznisu, poslovno savetovanje i monitoring, podnosilac prijave može da uloži prigovor Komisiji, u pisanoj formi, u roku od 8 dana od dana isticanja preliminarnih lista na zvaničnom sajtu Projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Prigovor mora da sadrži: ime, prezime i adresu podnosioca prigovora, razloge zbog kojih se prigovor izjavljuje i potpis podnosioca prigovora.
Prigovor se podnosi predajom pismenog podneska Komisiji preko Gradske uprave grada Kruševca, Odeljenja za poslove odbrane i vanredne situacije, Čupićeva 13, Kruševac.
O osnovanosti prigovora Komisija odlučuje u skladu sa odredbama ovog Pravilnika i na osnovu podataka navedenih u prigovoru, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, a u roku od 8 dana od dana prijema prigovora.
Nakon razmatranja osnovanosti eventualnih prigovora, Komisija donosi Odluku o prigovoru i istu dostavlja poštanskim putem podnosiocu prigovora u roku od 3 dana od dana kada je Odluka o prigovoru doneta. 
Nakon isteka roka iz prethodnog stava i završetka postupka po prigovoru, Komisija objavljuje Konačnu listu korisnika za dodelu subvencija za samozapošljavanje kroz nabavku mašina, opreme i repromaterijala za otpočinjanje sopstvenog posla i mentorsku podršku u biznisu, poslovno savetovanje i monitoring i donosi Odluku o dodeli podrške kroz dodelu subvencija za samozapošljavanje kroz nabavku mašina i opreme za otpočinjanje sopstvenog posla i mentorsku podršku u biznisu, poslovno savetovanje i monitoring..
Na Konačnu listu korisnika za dodelu subvencija za samozapošljavanje kroz nabavku mašina, opreme i repromaterijala za otpočinjanje sopstvenog posla i mentorsku podršku u biznisu, poslovno savetovanje i monitoring, podnosilac prijave može uložiti žalbu Upravnom odboru IDC-a, u roku od 8 dana od objavljivanja Konačnih lista na zvaničnom sajtu projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Žalba mora da sadrži: ime, prezime i adresu podnosioca žalbe, razloge zbog kojih se žalba izjavljuje i potpis podnosioca žalbe.
Žalba se podnosi predajom pismenog podneska Upravnom odboru IDC-a, preko kancelarije IDC-a u Beogradu, Ul. Milana Rakića 65a, 11 000 Beograd, lično ili poštom. 
O osnovanosti žalbe Upravni odbor IDC-a odlučuje u skladu sa odredbama ovog Pravilnika i na osnovu podataka navedenih u žalbi, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, kao i izveštaja Komisije o postupku izbora korisnika. O žalbi se donosi odluka koja se poštanskim putem dostavlja podnosiocu u roku od 3 dana od dana donošenja.
PRIJAVA SA PRATEĆOM DOKUMENTACIJOM PODNOSI SE LIČNO, U PROSTORIJAMA GRADSKE UPRAVE GRADA KRUŠEVCA, ODELJENJA ZA POSLOVE ODBRANE I VANREDNE SITUACIJE, ČUPIĆEVA 13, KRUŠEVAC, RADNIM DANIMA OD 09:00H DO 15:00H, NAJKASNIJE DO 31.05.2023. DO 15:00H.
Sve informacije u vezi sa Javnim pozivom mogu se dobiti i telefonskim putem, na telefone Odeljenja za poslove odbrane i vanredne situacije Grada Kruševca, 037/447-050 i 060/8355-222.
U Kruševcu, 13.05.2023.                                                                                     Predsednik Komisije:
              Lazar Dojčinović 
                                                                                                  ____________

